NÁVRH

Zákon

z ............. 2004

o štátnom rozpočte na rok 2005

      Národná rada Slovenskej republiky sa uzniesla na tomto zákone:  
                  
§ 1

(1) Celkové príjmy štátneho rozpočtu na rok 2005 sa rozpočtujú sumou 289 891 638 000 Sk. Celkové výdavky štátneho rozpočtu na rok 2005 sa  určujú  sumou 353 907 038 000 Sk.

(2) Schodok štátneho rozpočtu na  rok 2005 sa  určuje sumou  64 015 400 000 Sk.  
 
(3) Celkový prehľad  príjmov a výdavkov  štátneho rozpočtu  na rok 2005 je uvedený v prílohe č. 1. 

(4) Rozdelenie rozpočtových príjmov a výdavkov do jednotlivých kapitol štátneho  rozpočtu  na  rok 2005 je uvedené v prílohách č. 2 a 3. Rozdelenie výdavkov na realizáciu programov vlády Slovenskej republiky (ďalej len „vláda“) je uvedené v prílohe č. 4.

(5) Zo štátneho rozpočtu sa v roku 2005 poskytujú do rozpočtov obcí dotácie, ktorých prehľad je uvedený v prílohe č. 5, v celkovej sume 38 909 788 000 Sk a do rozpočtov vyšších územných celkov dotácie, ktorých prehľad je uvedený v prílohe č. 6, v celkovej sume 19 434 481 000 Sk. 

(6) Rezervy štátneho rozpočtu sa v roku 2005 rozpočtujú v celkovej sume 3 100 033 000 Sk;  ich rozdelenie  je  uvedené v prílohe č. 7.  

(7) Účelové prostriedky jednotlivých  rozpočtových  kapitol  sa v roku 2005 rozpočtujú v celkovej sume 36 691 059 000 Sk;  ich rozdelenie  je  uvedené  v prílohe č. 8.  

§ 2

(1) Vláda  alebo  na základe jej splnomocnenia minister financií Slovenskej republiky môže  v  priebehu  roka upraviť záväzné  ukazovatele  štátneho rozpočtu  na  rok 2005  uvedené v prílohách č. 2 až 8.  Vláda vykonáva v roku 2005   úpravy v systemizácii v súlade s 

osobitným predpisom.1) 

(2) Úpravami podľa odseku 1 sa celkové výdavky štátneho rozpočtu na rok 2005 uvedené v § 1 ods. 1 môžu prekročiť najviac o 1 %, pričom sa nesmie zvýšiť schodok štátneho rozpočtu na rok 2005 podľa § 1 ods. 2.  Úpravy podľa odseku 1 nemožno vykonať z dôvodu dosiahnutých vyšších ako rozpočtovaných daňových príjmov uvedených v prílohe č. 1.

§ 3        

Štátny príspevok poskytovaný poberateľovi hypotekárneho úveru z prostriedkov štátneho rozpočtu podľa osobitného predpisu2)  sa na rok 2005 určuje vo výške 0  % ročne. 

§ 4

(1) Objem záväzkov štátu na splátky istín štátneho dlhu v roku 2005 je 140 631 134 000 Sk; ich prehľad a zdroje ich financovania na rok 2005 sú uvedené v prílohe č. 9.

(2) Vláda je oprávnená rozhodnúť,  aby Ministerstvo financií  Slovenskej republiky vydalo 
v roku 2005 štátne cenné papiere3)  a  použilo  štátne  finančné  aktíva    na    krytie  splátok   istín   štátneho  dlhu  z  predchádzajúcich rokov splatných  v  roku  2005  do  sumy  140 631 134 000 Sk. 

(3) Vláda je oprávnená v roku 2005 prevziať úvery od Európskej investičnej banky  na  účely  financovania  diaľnic a rýchlostných ciest  do sumy ... Sk.

                                                                      § 5

(1) Platové tarify4) sa v roku 2005 zvýšia o ...  % od 1. júla 2005.

(2) ) Stupnica platových taríf) sa v roku 2005 zvýši o 5 % od 1. júla 2005.

(3) Funkčné platy príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky, Železničnej polície, Národného bezpečnostného úradu a colníkov) sa v roku 2005 zvýšia o 5 % od 1. júla 2005.

(4) Funkčné platy profesionálnych vojakov) sa v roku 2005 zvýšia o 5 % od 1. júla 2005.

(5) Percentuálny podiel na výpočet ďalšieho služobného príjmu profesionálnych vojakov) sa v roku 2005 určuje vo výške 100 %.

§ 6

              Tento zákon nadobúda účinnosť 1. januára 2005.